বিজেপির নাম ঘোষণার নিষেধাজ্ঞা উঠল

কলকাতা: বিজেপির (Bjp) নাম ঘোষণার নিষেধাজ্ঞা উঠল। দশ দিন বন্ধ থাকার পর মণ্ডল সভাপতি (Mandal President) ও জেলা সভাপতি (District President) নির্বাচনের অনুমতি দিল কেন্দ্রীয় নেতৃত্ব (Central Leadership) । ঠিক হয়েছে, চেষ্টা করতে হবে ১৬ তারিখের মধ্যে মণ্ডল সভাপতি, এবং ২৫ ফেব্রুয়ারি থেকে জেলা সভাপতিদের নাম ঘোষণা করা যাবে।

বুধবার এই বিষয়ে রাজ্য নেতাদের সঙ্গে বৈঠক করেন বিজেপির কেন্দ্রীয় সম্পাদক সংগঠন সুনীল বনশল ( BJP Central Secretary Sunil Bansal) এবং বিজেপির আইটি সেলের প্রধান অমিত মালব্য ( Amit Malviya Head of BJP’s IT cell)

নির্বাচনের নিয়ম মেলে চলতে নির্দেশ দেওয়া হয়েছে। কোনও বিক্ষোভ হলে সেখানে এখনই নাম ঘোষণা করা যাবে না। বিষয়টি কেন্দ্রীয় নেতৃত্বকে জানাতে হবে।

উল্লেখ্য, ২০২৬ -এর ভোটের আগে বেশ চাপানউতোরের মধ্যে আছে বিজেপি। সাংগঠনিক নির্বাচনের সমস্ত নথিপত্র চেয়ে পাঠিয়েছে বিজেপির কেন্দ্রীয় নেতৃত্ব। যেখানে যা যা নির্বাচন হয়েছে সমস্ত নথি সেই নির্দেশ মতো কেন্দ্রীয় নেতাদের কাছে পাঠানো হচ্ছে।

আরও পড়ুন: ওয়াকফ বিল রিপোর্ট নিয়ে সংসদে তুমুল, কী বলল বিরোধীরা?

বুধবার বিভিন্ন জেলা থেকে পাঠানো তিনটি নামের মধ্যে বাছাই করে মণ্ডল সভাপতি হিসাবে একটি করে নাম চূড়ান্ত করেছেন রাজ্যের দায়িত্বপ্রাপ্ত নেতৃত্ব। বুধবার সারাদিন এই কাজ চলে। তারপরেই রাতে নির্বাচন স্থগিত রাখা বা কমিটি ঘোষণার বার্তা রাজ্য কমিটির কাছে পাঠানো হয় কেন্দ্রীয় নেতৃত্বের তরফে।

জানা গেছে, ৪৩টি সাংগঠনিক জেলা মধ্যে ৪০ টি জেলায় মণ্ডল সভাপতি বাছাইয়ের কাজ সম্পন্ন হয়েছে। ৪০ টি জেলা সভাপতি নির্বাচিত হবে। দ্বিতীয় ধাপে জেলা সভাপতি এবং রাজ্য সভাপতি নির্বাচনের কাজ শুরু হবে।